Lapsen paksusuolen varjoainetutkimus

|  |  |
| --- | --- |
| Kuvaus: | Lapsen paksusuolen varjoainetutkimus, seurataan röntgenkuvilla nestemäisen varjoaineen kulkua paksusuolessa. |

**TUTKIMUKSEEN VALMISTAUTUMINEN**

Tutkimus vaatii TARKAN ja HUOLELLISEN suolen tyhjennyksen.

Alle 1-vuotiaiden valmistelusta ja tyhjennyksestä on sovittava erikseen.

Vastasyntyneiden suolta ei tyhjennetä.

TUTKIMUSTA EDELTÄVÄNÄ PÄIVÄNÄ (1 - 15 v)

Tutkimusta edeltävänä päivänä saa syödä vain kevyttä nestemäistä ruokaa, kuten velliä, maitoa, lihalientä, mehukeittoa tai kiisseliä.

Välttäkää pastilleja, purukumia ja hiilihappopitoisia juomia.

TUTKIMUSTA EDELTÄVÄNÄ AAMUPÄIVÄNÄ

1 - 2 v: **1** Toilax-pienoisperäruiske.

2 - 4 v: **1-2** Toilax-pienoisperäruisketta.

4 - 7 v: **1** Toilax-tabletti viimeistään klo 10.00.

7 – 12 v: **2** Toilax-tablettia viimeistään klo 10.00.

yli 12 v: **3** Toilax-tablettia viimeistään klo 10.00.

TUTKIMUSTA EDELTÄVÄNÄ ILTANA klo 18 - 20

1 - 2 v: **1** Toilax-pienoisperäruiske.

2 - 4 v: **1-2** Toilax-pienoisperäruisketta.

4 - 7 v: **2** Toilax-pienoisperäruisketta.

7 - 12 v: **2** Toilax-pienoisperäruisketta.

yli 12 v: **2** Toilax-pienoisperäruisketta.

TUTKIMUSPÄIVÄN AAMUNA

Lapsi ei saa syödä.

Lapsi saa juoda tarpeen mukaan vettä tai mehua.

Tarvittavat lääkkeet saa ottaa.

**TUTKIMUKSEN KULKU**

 Lapselta riisutaan omat vaatteet, ja hän saa sairaalan paidan tutkimuksen ajaksi. Tutkimuksen aikana vauvoja ja leikki-ikäisiä tuetaan käsistä ja jaloista pysymään paikoillaan.

 Tutkimuksen alussa lapsi makaa vasemmalla kyljellään tutkimuspöydällä. Peräaukkoon laitetaan ohut, pehmeä muoviletku eli katetri, joka kiinnitetään ihoteipillä pakaroihin. Katetrin kautta laitetaan peräsuoleen ja paksusuoleen nestemäistä kirkasta tai valkoista varjoainetta tarpeellinen määrä.

 Röntgenläpivalaisukuvia otetaan eri asennoissa; selällään, kyljellään ja mahallaan.

 Suolen täyttämisen jälkeen lapsi pääsee potalle tai WC:hen tyhjentämään varjoaineen pois suolesta. Vauvoille laitetaan vaipat ja otetaan syliin, jotta tyhjennys onnistuisi. Tyhjentymisen jälkeen otetaan mahdollisesti vielä röntgenkuvia ilman katetria.

Tutkimus ei ole kivulias eikä varjoaine kirvele. Lapsi saattaa tuntea täyttymisen tunnetta alamahalla.

Tutkimus kestää noin 1 tunnin.

**TUTKIMUKSEN JÄLKIHOITO**

Lapsi pääsee pesulle ja pukeutumaan.

Tutkimuksen jälkeen uloste saattaa olla tavallista vaaleampaa, mikä johtuu varjoaineesta ja on vaaraton, ohimenevä ilmiö.

Suoliston huuhtoutumiseksi kannattaa juoda runsaasti.

**MUUTA HUOMIOITAVAA**

Lisätietoa säteilystä, röntgensäteilyn vaikutuksista sekä eri tutkimusten säteilyaltistuksesta saa internetistä

 [www.tutkimukseen.fi](http://www.tutkimukseen.fi)

 [www.stuk.fi](http://www.stuk.fi/)

**YHTEYSTIEDOT**

Jos Teillä on kysyttävää tutkimuksesta, ottakaa yhteys Röntgen 1 toimisto, puh 017-173375, arkisin klo 8.00 - 14.30.